జెపిమోర్గాన్‌ ఛైర్మన్‌ జెమ్మీ డిమాన్‌
Jamie dimon
న్యూఢిల్లీ: స్థూలదేశీయోత్పత్తి 5నుంచి ఆరుశాతం వృద్ధిచెందడం భారీ వృద్ధి అనుకోలేమని జెపిమోర్గాన్‌ ఛైర్మన్‌ జమీ డిమాన్‌ పేర్కొ న్నారు. కంపెనీ ఛైర్మన్‌ సిఇఒ మాట్లాడుతూ చైనా జిడిపి గణాంకాలు భారత్‌జిడిపి గణాంకాలు ఏమంత ఆశాజనకంగా లేవన్నారు. రెండుదేశాలకు వాణిజ్యపరమైన ఉద్రిక్తతలు సెంటిమెంట్‌లు పెరిగాయని, ప్రపంచ ఆర్ధికవృద్ధిపై కూడా ఎక్కువ ప్రభావంచూపిస్తున్నాయని అన్నారు. అమెరికానుంచి భారత్‌వరకూ ఆర్ధికమాంద్యం వెంటాడుతోందని, పెద్ద ఎత్తున వడ్డీరేట్లు తగ్గించాల్సిన అవసరం ఉందని, సెంట్రల్‌ బ్యాంకులు మరింతగా తగ్గించే అవకాశాలు లేకపోలేదని పేర్కొన్నారు. చైనా ఆర్ధికవృద్ధి 5.5శాతం ఉంది. భారత్‌ ఆర్థివృద్ధి ఐదునుంచి ఆరుశాతంగా ఉందని, ఇవేమీ పెద్దగా చెప్పుకోదగిన గణాంకాలు కాదని అన్నారు. ఐదుశాతం కంటే ఇపుడు తక్కువగానే ఉన్నట్లు లెక్క అన్నారు. అమెరికా రెండుశాత,ంయూర్‌ో ఒకటిశాతం, ప్రపంచ వృద్ధి 2.7 నుంచి 2.8శాతంగా ఉందని అన్నారు. అమెరికాలోని అతిపెద్ద బ్యాంకు ఛైర్మన్‌అయిన డిమాన్‌ మాట్లాడుతూ ఏదేశంలో అయినా అధ్యక్షుడు కానీ, ప్రధాన మంత్రి కానీ ఎక్కువ వడ్డీరేట్లు కావాలని కోరుకోరని, సెంట్రల్‌బ్యాంకులు కొంతమేర స్వయంప్రతిపత్తితోవ్యవహరించాల్సి ఉంటుందని పేర్కొన్నారు. భారత్‌లో జెపిమోర్గాన్‌కు 12 బిలియన్‌ డాలర్లవరకూ మార్కెట్‌ ఉందని, ఏదో ఒక బ్యాంకును ఒకరోజు దేశంలోకొనుగోలుచేస్తామన్నారు.
మరిన్ని ఆంధ్రప్రదేశ్‌ వార్తల కోసం క్లిక్‌ చేయండి. https://www.vaartha.com/andhra-pradesh/